TARYBOS REGLAMENTAS (EB) Nr. 1100/2009
2009 m. lapkričio 17 d.
įgyvendinantis Reglamento (EB) Nr. 423/2007 dėl ribojančių priemonių Iranui 7 straipsnio 2 dalį ir panaikinantis Tarybos sprendimą 2008/475/EB
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama Tarybos reglamentą (EB) Nr. 423/2007 (1), ypač į jo 15 straipsnio 2 dalį,
kadangi:
(1)
2007 m. balandžio 19 d. Taryba priėmė Reglamentą (EB) Nr. 423/2007 dėl ribojančių priemonių Iranui. To reglamento 15 straipsnio 2 dalyje nustatyta, kad Taryba nustato, peržiūri ir keičia to reglamento 7 straipsnio 2 dalyje nurodytų asmenų, subjektų ir organizacijų sąrašą.
(2)
2008 m. birželio 23 d. Taryba sudarė asmenų, subjektų ir organizacijų, kuriems taikoma Tarybos reglamento (EB) Nr. 423/2007 7 straipsnio 2 dalis, sąrašą, kaip išdėstyta V priede. Pagal to reglamento 15 straipsnio 3 dalį Taryba nurodė konkrečias ir specifines priežastis, dėl kurių buvo priimti sprendimai pagal 15 straipsnio 2 dalį, ir apie jas pranešė susijusiems asmenims, subjektams ir organizacijoms.
(3)
Remdamasi Reglamento (EB) Nr. 423/2007 15 straipsnio 2 dalimi, Taryba atliko išsamią to reglamento 7 straipsnio 2 dalyje nurodytų asmenų, subjektų ir organizacijų sąrašo peržiūrą. Peržiūros metu ji atsižvelgė į susijusių asmenų, subjektų ir organizacijų pateiktas pastabas Tarybai.
(4)
Taryba padarė išvadą, kad Reglamento (EB) Nr. 423/2007 V priede išvardytiems asmenims, subjektams ir organizacijoms toliau turėtų būti taikomos jame numatytos konkrečios ribojančios priemonės.
(5)
Asmenų ir subjektų sąrašas turėtų būti iš dalies pakeistas atsižvelgiant į Irano Vyriausybės bei administracijos pasikeitimus ir į susijusių asmenų bei subjektų padėtį.
(6)
Todėl Reglamento (EB) Nr. 423/2007 7 straipsnio 2 dalyje nurodytas asmenų, subjektų ir organizacijų sąrašas turėtų būti atitinkamai atnaujintas.
(7)
Šis reglamentas pakeičia 2008 m. birželio 23 d. Tarybos sprendimą 2008/475/EB, įgyvendinantį Reglamento (EB) Nr. 423/2007 dėl ribojančių priemonių Iranui 7 straipsnio 2 dalį (2). Todėl tas sprendimas turėtų būti panaikintas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 423/2007 V priedas pakeičiamas šio reglamento priede išdėstytu tekstu.
2 straipsnis
Sprendimas 2008/475/EB yra panaikinamas.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. lapkričio 17 d.